paragraph_text: Lusaka je glavni i najveći grad Zambije. Nalazi se na jugu države, stotinjak kilometara sjeverozapadno od granice sa Zimbabveom, u blizini rijeke Kafue, pritoke Zambezija, na nadmorskoj visini od oko 1300 m. Sjedište je istoimene pokrajine. U gradu je razvijena industrija traktora, kemijska, tekstilna i prehrambena industrija, proizvodnja obuće, cementa, duhana i drugo. Sveučilište u Lusaki osnovano je 1965. godine. Grad ima i visoke škole, kazalište itd.